Call DW หุ้น BANPU บวกแรงกว่า 42% ตามหุ้นอ้างอิง
นักลงทุนเทรด DW บนหุ้นรายตัวมากขึ้น เช่น DW ที่อ้างอิงบนหุ้น PTT ITD และ JAS หลังหุ้นอ้างอิงมีปริมาณการซื้อขายหนาแน่น ซึ่งจากข้อมูลสัดส่วนการซื้อขายแยกตามหุ้นอ้างอิง (DW Turnover Distribution)
16 ก.ย. 2558

บล.แมคควอรี เผย นักลงทุนเทรด DW บนหุ้นรายตัวมากขึ้น เช่น DW ที่อ้างอิงบนหุ้น PTT ITD และ JAS หลังหุ้นอ้างอิงมีปริมาณการซื้อขายหนาแน่น  ซึ่งจากข้อมูลสัดส่วนการซื้อขายแยกตามหุ้นอ้างอิง (DW Turnover Distribution) ที่แสดงไว้ในเว็บไซด์ WWW.mqwarrants.co.th แสดงให้เห็นว่านักลงทุนเทรด SET50 DW คิดเป็น 48% ของมูลค่าการซื้อขาย DW ทั้งหมด
โดยรองลงมาได้แก่ PTT ITD และ JAS  คิดเป็น 6.2% 6.1% และ 3.9% ตามลำดับ โดย DW28 ที่เกี่ยวข้อง ได้แก่ PTT28C1602A PTT28P1602A JAS28C1607A  และ ITD28C1512A  ทั้งนี้ SET50 DW ยังคงเป็น Top Trade ในตลาด โดย DW28 ที่มีปริมาณการซื้อขายสูงสุด ได้แก่ S5028C1510A S5028P1509C และ S5028P1510A เป็นต้น
ขณะที่ หุ้นไทยยังคงได้รับแรงกดดันจากตลาดต่างประเทศ แม้ว่ามีข่าวการลงทุนโครงการภาครัฐ ซึ่งส่งผลให้นักลงทุนหันมาให้ความสนใจหุ้นกลุ่มรับเหมาก่อสร้างมากขึ้น อย่างไรก็ตาม ท่ามกลางการปรับตัวลงของดัชนีราคา SET50 Index กว่า 0.47% วานนี้ ก็ยังมี Call DW บนหุ้นบางหลักทรัพย์สามารถปรับตัวเพิ่มขึ้นได้ตามหุ้นอ้างอิง เช่น BANP28C1601A +42.9% เทียบกับหุ้นอ้างอิงที่ปรับตัวเพิ่มขึ้น +6.8% ADVA28C1603A +3.3% เทียบกับหุ้นอ้างอิงที่ปรับตัวขึ้น +1.3% เป็นต้น ขณะที่ Call DW บนหุ้นที่มีแรงขายหนักวานนี้ ปรับตัวลงตามหุ้นอ้างอิง เช่น WHA28C1512A ปรับตัวลงแรงถึง -18.5% หลังหุ้นอ้างอิงปรับตัวลดลง -3.0%
ข้อมูลการซื้อขาย DW28 ณ สิ้นวัน ชี้ให้เห็นว่า ปริมาณการซื้อสะสมค่อนข้างเบาบางลง ขณะที่นักลงทุนยังเก็บ TTA28C1601A ต่อเนื่องอีก 3.2 ล้านหน่วย  และมีแรงซื้อสุทธิใน TRUE28C1512B 3.0 ล้านหน่วย และ JAS28C1607A 2.2 ล้านหน่วย ตามลำดับ สว่นทางด้านแรงขายสุทธิ นักลงทุนขายสุทธิในหุ้นหลากหลายกลุ่ม นำโดย WHA28C1512A 13.0 ล้านหน่วย IVL28C1511A 10.0 ล้านหน่วย และ JAS28C1511A 7.6 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 36,324.64 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,049.78 ล้านบาท
คิดเป็น 5.6%